"Meditsiinierialase taustaga tsiviilisikute koolitus on tähtis riigi sõjaaja tervishoiusüsteemi jätkusuutlikkuse ning kaitseväe meditsiinilise reservi  ettevalmistamiseks," ütles õppekava üks koostajatest Kaitseväe Peastaabi meditsiiniteenistuse ravi-ja väljaõppejaoskonna ülem major Karin Sarapuu. "Sõjalise ning sõjameditsiinilise baasõppe läbimine võimaldab suurendada tervishoiusüsteemi valmisolekut tervishoiuteenuste osutamiseks nii sõja- kui ka hädaolukordades." Major Sarapuu sõnul saavad reservväelastest erialaspetsialistid osa võtta ka spetsiifilistest sõja- ja katastroofimeditsiini kursustest nii Eestis kui liitlasriikides.